ຫວຽດນາມ ແລະ ຮຸງກາຣີ ເພີ່ມທະວີການໜູນຊ່ວຍດ້ານຍຸດຕິທຳກ່ຽວກັບຄະດີອາຍາ
ຫວຽດນາມແລະຮຸງກາຣີເພີ່ມທະວີ
ການໜູນຊ່ວຍດ້ານຍຸດຕິທຳກ່ຽວກັບຄະດີອາຍາ
(ພາບ: TTXVN)
ວັນທີ 16 ມີນາ, ທີ່ສຳນັກງານປະທານປະເທດຫວຽດນາມ, ທ່ານ ເຈືອງເຕີນຊາງ, ປະທານປະເທດ ໄດ້ເປັນສັກຂີພິຍານ ພິທີເຊັນສັນຍາ ໜູນຊ່ວຍດ້ານຕຸລາການ ກ່ຽວກັບຄະດີອາຍາ ລະຫວ່າງ ຫວຽດນາມ ແລະ ຮຸງກາຣີ, ໂດຍທ່ານ ຫງວຽນຮົ່ວບີ່ງ ຫົວໜ້າ, ອົງການໄອຍະການປະຊາຊົນສູງສຸດຫວຽດນາມ ແລະ ທ່ານ Laszlo Trochani ລັດຖະມົນຕີວ່າການ ກະຊວງຍຸດຕິທຳ ຮຸງກາຣີ ລົງນາມ. ໃນພິທີລົງນາມ, ບັນດາຜູ້ແທນຕີລາຄາສູງ ຄວາມສຳຄັນ ຂອງສັນຍາໃນການສ້າງຂອບການຮ່ວມມືດ້ານກົດໝາຍ ລະຫວ່າງ ສອງປະເທດໃຫ້ສົມບູນແບບ, ພ້ອມທັງຖືນີ້ແມ່ນພື້ນຖານ ເພື່ອໃຫ້ບັນດາອົງການ ປະຕິບັດກົດໝາຍ ຂອງສອງປະເທດເພີ່ມທະວີການຊ່ວຍໜູນເຊິ່ງກັນ ແລະ ກັນໃນການສືບສວນສອບສວນ, ດຳເນີນຄະດີ ສຳລັບບັນດາຄະດີອາຍາ ແນໃສ່ຕໍ່ສູ້ ບັນດາການເຄື່ອນໄຫວອາດຊະຍາກຳ, ເປັນຕົ້ນແມ່ນອາດຊະຍາກຳຂ້າມຊາດ ໂດຍມີການຈັດຕັ້ງຢ່າງມີປະສິດທິຜົນ, ປົກປ້ອງ ບັນດາສິດ ແລະ ຜົນປະໂຫຍດທີ່ສອດຄ່ອງກັບກົດໝາຍ ຂອງປະຊາຊົນສອງປະເທດ ໃຫ້ດີກ່ວາເກົ່າ. ການລົງນາມໃນສັນຍາໜູນຊ່ວຍດ້ານຕຸລາການ ກ່ຽວກັບຄະດີອາຍາກໍ່ຈະປະກອບສ່ວນຊຸກຍູ້ການຮ່ວມມືໃນຂົງເຂດອື່ນ ລະຫວ່າງ ຫວຽດນາມ ແລະ ຮຸງກາຣີ, ຜ່ານສິ່ງດັ່ງກ່າວ ໄດ້ປະກອບສ່ວນຢ່າງຕັ້ງໜ້າ ເຂົ້າໃນການພົວພັນທີ່ເປັນມູນເຊື້ອອັນດີງາມ ລະຫວ່າງສອງປະເທດ ໃຫ້ເລິກເຊິ່ງຍິ່ງໆຂື້ນ.
(ແຫຼ່ງຄັດຈາກ VOV)